2.

A közszolgálati kötelezettségek, különös tekintettel Korzika szigetjellegére, ezentúl a következők: 2.1. Minimális járatsűrűség, menetrend, repülőgéptípus és férőhely vonatkozásában a) Párizs (Orly) és Ajaccio között Járatsűrűség: i. hétfőtől péntekig, kivéve munkaszüneti napokon, naponta legalább három oda- és visszaút, oly módon, hogy az oda- és visszautat egyazon napon megtéve Párizsban legalább 10 órát, Ajaccióban legalább 7 órát lehessen tartózkodni, ii. naponta legalább három oda- és visszaút, reggeltől estig egyenletesen elosztva, szombaton, vasárnap és munkaszüneti napokon. A járatokat sugárhajtóműves repülőgépekkel kell üzemeltetni. A járatoknak Párizs (Orly) és Ajaccio között közbenső leszállás nélkül kell közlekedniük. A férőhelyek számának a következő feltételek szerint kell alakulnia: i. irányonként legalább 160 ülőhelyet kell biztosítani az IATA nyári menetrendi időszakában (ez 140 ülőhelyre csökkenthető az IATA téli menetrendi időszakában) a következő esetekben: — hétfőtől péntekig, kivéve munkaszüneti napokon, mindkét irányban, reggel és este 18 óra után egyaránt, — vasárnap, kivéve ha hétfő munkaszüneti nap, 18 óra után Korzika–Párizs útirányban — ha munkaszüneti napra szombat vagy vasárnapra munkaszüneti nap következik, az összefüggő pihenőnapok közül az utolsón 18 órától Korzika–Párizs útirányban, — ha kedd és csütörtök közé egynapos munkaszünet esik, ezen a munkaszüneti napon 18 órától Korzika–Párizs útirányban, ii. az alábbi minimális férőhely-kapacitást kell biztosítani és a meghirdetett menetrendben feltüntetni (a két irányra összesen) — a minimális napi alapkapacitás egész évben 850 ülőhely — ehhez az alapkapacitáshoz jön még: — a június végétől szeptember elejéig tartó tízhetes időszakban: napi 1 200 ülőhely — március végétől október végéig (az említett tízhetes időszakon kívül): napi 600 ülőhely iii. tekintettel arra, hogy a csúcsidőszakok miként oszlanak el az év során, attól függően, hogy mikorra esnek a tanítási szünetek és az ünnepek (Mindenszentek, Karácsony, Húsvét, Áldozócsütörtök, összevont pihenőnapok, valamint a nyaralók elutazása és hazatérése), az alábbiak szerint minimális férőhely-kapacitás-többletet kell biztosítani (a két irányra összesen), erről az IATA minden egyes légiforgalmi menetrendi időszakai előtt minden alkalommal egyértelmű egyetértési megállapodást kell kötni a korzikai közlekedésfelügyelettel, és a többletet elsősorban a következőkre kell fordítani: — a tanítási szünetek első és utolsó napjára, — kedd és csütörtök közötti egynapos munkaszünet esetén erre a munkaszüneti napra és az azt megelőző napra, — ha munkaszüneti napra szombat, vagy vasárnapra munkaszüneti nap következik, az első pihenőnap előtti napra és az utolsóra az összefüggő pihenőnapok közül. A minimális többletkapacitás a következő: — az IATA téli menetrendi időszaka idején: 12 000 ülőhely, amelyet a csúcsidőszakokra kell összpontosítani, — a tízhetes nyári időszakban (június végétől szeptember elejéig): hetente 2 800 ülőhely, amelyhez jönnek még az adott évi munkarend szerint indított járatok ülőhelyei, évente 10 000 erre az időszakra, a tömeges utazások megkönnyítésére július elején és közepén, július vége és augusztus eleje között, augusztus közepén, valamint augusztus vége és az iskolakezdés között. — egyébként az IATA nyári metrendi időszakában, a nyári tízhetes időszakon kívül: 33 000 ülőhely, amelyet a csúcsidőszakokra kell összpontosítani. A többletülőhelyek árusítását az érintett járatok időpontja előtt legalább két hónappal meg kell kezdeni. b) Párizs (Orly) és Ajaccio között Járatsűrűség: i. hétfőtől péntekig, kivéve munkaszüneti napokon, naponta legalább három oda- és visszaút, oly módon, hogy az oda- és visszautat egyazon napon megtéve Párizsban legalább 10 órát, Bastiában legalább 7 órát lehessen tartózkodni, ii) naponta legalább három oda- és visszaút, reggeltől estig egyenletesen elosztva, szombaton, vasárnap és munkaszüneti napokon. A járatokat sugárhajtóműves repülőgépekkel kell üzemeltetni. A járatoknak Párizs (Orly) és Bastia között közbenső leszállás nélkül kell közlekedniük. A férőhelyek számának a következő feltételek szerint kell alakulnia: i. irányonként legalább 160 ülőhelyet kell biztosítani az IATA nyári menetrendi időszakában (amely 140-re mérsékelhető az IATA téli menetrendi időszakában), a következő esetekben: — hétfőtől péntekig, kivéve munkaszüneti napokon, mindkét irányban, reggel és este 18 óra után egyaránt, — vasárnap, kivéve ha hétfő munkaszüneti nap, 18 óra után Korzika–Párizs útirányban — ha a munkaszüneti napra szombat, vagy vasárnapra munkaszüneti nap következik, az összefüggő pihenőnapok közül az utolsón 18 órától Korzika–Párizs útirányban, — ha kedd és csütörtök közé egynapos munkaszünet esik, ezen a munkaszüneti napon 18 órától Korzika–Párizs útirányban, ii. az alábbi minimális férőhely-kapacitást kell biztosítani és a meghirdetett menetrendben feltüntetni (a két irányra összesen): — a minimális napi alapkapacitás egész évben 850 ülőhely — ehhez az alapkapacitáshoz jön még: — a június végétől szeptember elejéig tartó tízhetes időszakban: napi 800 ülőhely — március végétől október végéig (az említett tízhetes időszakon kívül): napi 250 ülőhely iii) tekintettel arra, hogy a csúcsidőszakok miként oszlanak el az év során, attól függően, hogy mikorra esnek a tanítási szünetek és az ünnepek (Mindenszentek, Karácsony, Húsvét, Áldozócsütörtök, többnapos ünnepek, valamint a nyaralók elutazása és hazatérése), a következő minimális férőhely-kapacitás-többletet kell biztosítani (a két irányra összesen), erről az IATA menetrendi időszakai előtt minden alkalommal a korzikai közlekedésfelügyelettel egyértelmű egyetértési megállapodást kell kötni, és a többletet elsősorban az alábbiakra kell fordítani: — a tanítási szünetek első és utolsó napjára, — kedd és csütörtök közötti egynapos munkaszünet esetén erre a munkaszüneti napra és annak az azt megelőző napjára, — ha munkaszüneti napra szombat, vagy vasárnapra munkaszüneti nap következik, az első pihenőnap előtti napra és az utolsóra az összefüggő pihenőnapok közül. A minimális többletkapacitás a következő: — az IATA téli menetrendi időszaka idején: 10 000 ülőhely, amelyet az időszak forgalmi csúcspontjaira kell összpontosítani, — a tízhetes nyári időszakban (június végétől szeptember elejéig): hetente 2 000 ülőhely, amelyhez jönnek még az adott évi munkarend szerint indított járatok ülőhelyei, évente 10 000 erre az időszakra, a tömeges utazások megkönnyítésére július elején és közepén, július vége és augusztus eleje között, augusztus közepén, valamint augusztus vége és az iskolakezdés között. — egyébként az IATA nyári metrendi időszakában, a nyári tízhetes időszakon kívül: 33 000 ülőhely, amelyet az időszak forgalmi csúcspontjaira kell összpontosítani. A többletülőhelyek árusítását az érintett járatok időpontja előtt legalább két hónappal meg kell kezdeni. c) Párizs (Orly) és Calvi között Járatsűrűség: i. az IATA téli menetrendi időszakában hetente legalább öt oda- és visszaút, ebből legalább három péntektől vasárnapig és egy a hét közepén, oly módon, hogy minden érintett napon irányonként legalább 140 utas közlekedhessen; ii. az IATA nyári menetrendje idején naponta legalább egy oda- és visszaút, amellyel legalább 140 utast el lehet szállítani. A járatokat sugárhajtóműves repülőgépekkel kell üzemeltetni. A járatoknak Párizs (Orly) és Calvi között közbenső leszállás nélkül kell közlekedniük. A férőhelyek számának a következő feltételek szerint kell alakulnia: i. az alábbi minimális férőhely-kapacitást kell biztosítani és a meghirdetett menetrendben feltüntetni (a két irányra összesen): — a minimális heti alapkapacitás egész évben 1 400 ülőhely — március végétől október végéig a minimális férőhely-kapacitásnak legalább 140 utas közlekedését kell lehetővé tennie a délután folyamán az alábbi napokon: — pénteken Párizs–Calvi útirányban — vasárnap, kivéve ha hétfő munkaszüneti nap, Calvi–Párizs útirányban — ha munkaszüneti napra szombat, vagy vasárnapra munkaszüneti nap következik, az első pihenőnap előtti napon Párizs–Calvi útirányban, valamint az összefüggő pihenőnapok közül az utolsón Calvi–Párizs útirányban. — munkaszüneti nap előtti napon Párizs–Calvi útirányban, valamint munkaszüneti napon Calvi–Párizs útirányban, kedd és csütörtök közé eső egynapos munkaszünet esetén — ehhez az alapkapacitáshoz jön még: — a június végétől szeptember elejéig tartó tízhetes időszakban: napi 2 800 ülőhely — március végétől október végéig (az említett tízhetes időszakon kívül): heti 650 ülőhely ii. tekintettel arra, hogy a csúcsidőszakok miként oszlanak el az év során, attól függően, hogy mikorra esnek a tanítási szünetek és az ünnepek (Mindenszentek, Karácsony, Húsvét, Áldozócsütörtök, többnapos ünnepek, valamint a nyaralók elutazása és hazatérése), a következő minimális férőhely-kapacitás-többletet kell biztosítani (összes férőhely a két irányra), erről az IATA menetrendi időszakai előtt minden alkalommal a korzikai közlekedésfelügyelettel egyértelmű egyetértési megállapodást kell kötni, és a többletet elsősorban az alábbiakra kell fordítani: — a tanítási szünetek első és utolsó napjára, — kedd és csütörtök közötti egynapos munkaszünet esetén erre a munkaszüneti napra és az azt megelőző napra, — ha munkaszüneti napra szombat, vagy vasárnapra munkaszüneti nap következik, az első pihenőnap előtti napra és az utolsóra az összefüggő pihenőnapok közül. A minimális többletkapacitás a következő: — az IATA téli menetrendi időszaka idején: 2 000 ülőhely, amelyet az időszak forgalmi csúcspontjaira kell összpontosítani, — a tízhetes nyári időszakban (június végétől szeptember elejéig): hetente 1 900 ülőhely, amelyhez jönnek még az adott évi munkarend szerint indított járatok ülőhelyei, évente 7 300 erre az időszakra, a tömeges utazások megkönnyítésére július elején és közepén, július vége és augusztus eleje között, augusztus közepén, valamint augusztus vége és az iskolakezdés között. — egyébként az IATA nyári metrendi időszakában, az említett tízhetes időszakon kívül: 15 000 ülőhely, amelyet az időszak forgalmi csúcspontjaira kell összpontosítani. A többletülőhelyek árusítását az érintett járatok időpontja előtt legalább két hónappal meg kell kezdeni. d) Párizs (Orly) és Figari között Járatsűrűség: i. az IATA téli menetrendi időszakában hetente legalább öt oda- és visszaút, ebből legalább három péntektől vasárnapig és egy a hét közepén, oly módon, hogy minden érintett napon irányonként 140 utas közlekedhessen; ii. az IATA nyári menetrendi időszakában hetente legalább hét oda- és visszaút, oly módon, hogy minden érintett napon irányonként legalább 140 utas közlekedhessen; A járatokat sugárhajtóműves repülőgépekkel kell üzemeltetni. A járatoknak Párizs (Orly) és Figari között közbenső leszállás nélkül kell közlekedniük. A férőhelyek számának a következő feltételek szerint kell alakulnia: i. az alábbi minimális férőhely-kapacitást kell biztosítani és a meghirdetett menetrendben feltüntetni (összes férőhely a két irányra): — a minimális heti alapkapacitás egész évben 1 490 ülőhely — a minimális férőhely-kapacitásnak legalább 160 utas közlekedését kell lehetővé tennie 18 óra után az alábbi napokon: — péntekenként PárizsFigari útirányban — vasárnap, kivéve ha hétfő munkaszüneti nap, FigariPárizs útirányban — ha munkaszüneti napra szombat, vagy vasárnapra munkaszüneti nap következik, az első pihenőnap előtti napon PárizsFigari útirányban, valamint az összefüggő pihenőnapok közül az utolsón FigariPárizs útirányban. — munkaszüneti nap előtti napon PárizsFigari útirányban, valamint munkaszüneti napon FigariPárizs útirányban, kedd és csütörtök közé eső egynapos munkaszünet esetén — ehhez az alapkapacitáshoz jön még: — a június végétől szeptember elejéig tartó tízhetes időszakban: napi 2 800 ülőhely — március végétől október végéig (az említett tízhetes időszakon kívül): heti 650 ülőhely ii. tekintettel arra, hogy a csúcsidőszakok miként oszlanak el az év során, attól függően, hogy mikorra esnek a tanítási szünetek és az ünnepek (Mindenszentek, Karácsony, Húsvét, Áldozócsütörtök, többnapos ünnepek, valamint a nyaralók elutazása és hazatérése), a következő minimális férőhely-kapacitás-többletet kell biztosítani (összes férőhely a két irányra ), erről az IATA menetrendi időszakai előtt minden alkalommal a korzikai közlekedésfelügyelettel egyértelmű egyetértési megállapodást kell kötni, és a többletet elsősorban az alábbiakra kell fordítani: — a tanítási szünetek első és utolsó napjára, — kedd és csütörtök közötti egynapos munkaszünet esetén erre a munkaszüneti napra és az azt megelőző napra, — ha munkaszüneti napra szombat, vagy vasárnapra munkaszüneti nap következik, az első pihenőnap előtti napra és az utolsóra az összefüggő pihenőnapok közül. A minimális többletkapacitás a következő: — az IATA téli menetrendi időszaka idején: 2 000 ülőhely, amelyet az időszak forgalmi csúcspontjaira kell összpontosítani, — a tízhetes nyári időszakban (június végétől szeptember elejéig): hetente 1 900 ülőhely, amelyhez jönnek még az adott évi munkarend szerint indított járatok ülőhelyei, évente 7 300 erre az időszakra, a tömeges utazások megkönnyítésére július elején és közepén, július vége és augusztus eleje között, augusztus közepén, valamint augusztus vége és az iskolakezdés között. — egyébként az IATA nyári metrendi időszakában, a nyári tízhetes időszakon kívül: 15 000 ülőhely, amelyet a csúcsidőszakokra kell összpontosítani. A többletülőhelyek árusítását az érintett járatok időpontja előtt legalább két hónappal meg kell kezdeni. 2.2. Díjszabás vonatkozásában Az alábbi viteldíjak forgalmazási költség nélkül, továbbá az állam, a helyi közösségek és a repülőtéri hatóságok által utasonként kivetett, a menetjegyen ekként megjelölt adó, illetve illeték nélkül értendők, és magukban foglalják a kontinentális szakaszra eső hozzáadottérték-adót (HÉA): — A Párizs (Orly) és Korizka közötti útvonalakon a legmagasabb megengedett általános viteldíj egy útra 136 euro, kivéve a június végétől szeptember elejéig tartó nyári időszakban, amikor 167 euro — Azok a korzikai állandó lakóhelyű utasok, akik menettérti útjukat Korzikán megváltott, a szigettől való legfeljebb 40 napos távoltartózkodásra érvényes jeggyel teszik meg, és nem 27 éven aluli diákok, 136 eurós viteldíjat fizetnek egész éven át, minden légi járaton, férőhely-korlátozás nélkül a Párizs (Orly) és Korzika közötti útvonalakon. — A következő kategóriákba tartozó utasok minden Párizs (Orly) és Korzika közötti légi járaton egy útra 75 eurós viteldíjat fizetnek, kivéve a június végétől szeptember elejéig tartó időszakban, amikor a viteldíj 86 euróra emelkedik: i. fiatalok (25 év alatt); ii. idősek (60 év felett); iii. 27 éven aluli diákok; iv. családok (legalább két együtt utazó családtag); v. rokkantak. Az említett kategóriákba tartozó utasok helyhez jutását a légifuvarozóknak korlátozás nélkül, az utolsó szabad hely lefoglalásáig biztosítaniuk kell az egyes útvonalakon naponta irányonként rendelkezésre álló férőhelyek legalább 50 %-ának erejéig. Ugyanazen kategóriák, valamint a korzikai lakosok számára a légifuvarozó kikötheti, hogy a helyfoglalástól az utazásig hátra levő idővel arányos határidőn belül, amelyet táblázat fog meghatározni, a menetjegyet ki kell állítani és a viteldíjat rendezni kell. A légi útvonalak üzemeltetését érintő költségek rendkívüli, előreláthatatlan és a légi fuvarozó akaratától független növekedése esetén ezen maximális viteldíjakat fel lehet emelni az észlelt növekedéssel arányosan. Az így módosított maximális díjszabást a járatokat üzemeltető légi fuvarozók tudomására kell hozni és alkalmazásának kezdetét a körülményekhez kell igazítani; ezenkívül haladéktalanul el kell juttatni a Bizottsághoz az Európai Unió Hivatalos Lapjában való megjelentetés céljából. 2.3. A járatok folytonossága tekintetében A vis maior esetét kivéve a légifuvarozónak közvetlenül felróható járattörlések az üzemeltetési tervben szereplő járatok legfeljebb 1 %-át érinthetik az IATA egy adott menetrendi időszaka során. A fent említett 2408/92/EGK rendelet 4. cikke (1) bekezdésének c) pontjával összhangban minden légi fuvarozó, amely ezen útvonalak valamelyikét üzemeltetni szándékozik, köteles garantálni, hogy azt legalább tizenkét egymást követő hónapon át üzemeltetni fogja. A légi fuvarozó csak az IATA téli menetrendi időszakának első napján szüntetheti be a szolgáltatást és erről hat hónappal előre bejelentést kell tennie. Ezúton értesítjük a közösség légi fuvarozóit, hogy a fent említett közszolgáltatási kötelezettségek súlyos és ismételt megszegése, a szokásos közigazgatási és bírósági intézkedéseken túl, a Korzika Területi Közössége hatáskörébe tartozó összes pályázati felhívásból való, legalább öt évig tartó kizárást is maga után vonhatja.